पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. जालंधर-मेहतपुर रोड पर अड्डे के पास रविवार सुबह सड़क हादसे में चाचा-भतीजा की मौत हो गई। सुबह साढ़े नौ बजे दोनों बाइक पर जा रहे थे कि तेज रफ्तार ट्रक ने उन्हें कुचल डाला। मृतक की पहचान मेहतपुर के गांव मंडियाला के रहने वाले निर्मल सिंह (50) और कुलविंदर सिंह (24) के रूप में हुई है।
मृतक के परिजनों ने पुलिस कार्रवाई करवाने से इंकार किया है, जिस कारण सीआरपीसी की धारा 174 (गैर-कुदरती मौत) के तहत कार्रवाई की गई है। थाना मेहतपुर के एसएचओ सुखजीत सिंह ने बताया कि मृतक निर्मल और कुलविंदर सिंह रिश्तेदारी में चाचा-भतीजा लगते हैं। दोनों लेबर करते हैं। रविवार सुबह साढ़े नौ बजे वह घर से काम के सिलसिले से निकले थे। जब वह गांव से मेहतपुर अड्डे पर मेन रोड पर चढ़े तो दूसरी तरफ से आ रहे ट्रक के पिछले टायर नीचे दोनों कुचले गए और उनकी मौके पर ही मौत हो गई। ट्रक मालिक पठानकोट का रहने वाला था और मृतक के परिजनों के साथ उनकी बाहर बात हो गई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn